ina inuli

ungangan nu cudad：ina inuli
文：武鹿悅子
圖：江頭路子
譯：綿羊

nanihal, natukian haymawsatu ku bunac malawpes, mulecuh kya cacaya a lutungan wawa.u kanamuhan a wawa aku!zayhan tahkal kisu,amala wina tu kaku.ka salunganay kya adidiay a lima、ka salunganay kya adidiay a kuku’,ina kanca a sakapahen miading kisu…..,mulaay a wawa haymawa
haymaw sa katuh a balaki,masakapahay a tademaw katangasaen a mala saicelangay a pahezek.

kanamuhan a wawa!kasikucu,maladay tayza i nalinabuwan.tayza mikilim tu adibangbang、mikilim tu padakaw,atu ucanacanan tu salungaan ku balu a midang salama.salimulak sa mibalakas,pabiyalaw makazih tu cilekay,salunganay ku balu.

pisilutiy maduba’.tu maladay tu wina tayza i labu tu kilangkilangan!muawaw kiya ayam,kapulus atu belalangad,kapahay min a cabay yu.
atu i kilang kilangan mibalakas,sakulkul sa i lutulutukan,u kapahay min a cabay.

ladayan ni wina kisu,mapulung tayza miazih tu bayu.tapabaw sa ku tangila,mitengil tu ngiha nu bali.ngiwngiw ku ladem,belitbeli ku bunac,
limulak haw sa,malalum haw sa,muawaw min kuhini tisuwanan.

izaw ku I lumaay niyam、izaw ku cabay、izaw ku luma’ 、cacudadan、izaw ku tuse、izaw ku kitakit,atu, unian kitakit.hamin a tademaw sa kasasukapah tu,kyu bilibiyang ku mami ku kitakit.

maydih kuyni hatusa a lima,anuayaway malatabakiay sa 、siicelang sa,atu kelec miikec tu lima ni ina,maydih kuyni hatusa a lima,
tahadauc haycan sikuwang.

amana pisawacu tu、uzip nu tau a laecus miala.Kuyni akawaw, matinemin.nikasa,kya mahiza?teban nu ngangayaw kitakitan atu kitakitan,
nay kakatuud ku mauzipay mapapicuk?ngangayaway sa u ditu,mahamin masebek.

amana piala!Kiza wawamin,matengil ku ayam mitawik tu sananal,malingatu cacay a demiad wina ku misakalamay.
amana piala!Kiza wawamin,satezep sa i tapiingan nu sasingalan pawang tu bulad,atu wina mapulung i labii miinuli.
nay u wawa a mana kunianmin mahedaw i kitakit.nipabelian nu kalalayan sakapahen tu ku sakauzip,atahkal malikat ku sakauzip,uyni itiya u kakasatiman a “lihalay”.

u kanamuhan a wawa aku!u lawad au i sakauzip isu,satezep malikid.yu haymaw sa balaki kisu,a malecad ci amaan,misalungucan a tademaw a mapulung amauzip,nikauzip makazih tu caca a cabay,tu malecad tu ayzaay isu,a mulecu tu ku malecaday a wawa,
kanamuhan wawa aku!anu ayaw a mala wama tu kisu haw.

atawya, au abalay a baluwang a misuayaw i takuwanan….,
a…, atawya,
waku a mala i hekalay
saka 、saka、 saka……..,

saka malemeday a bai.

kakuniza:Dayas Siku